Public procurement notice: Contract Notice
Published: 2023-08-08
Buyer: Nagykáta Város Önkormányzata
Country: HU
Contract type: Supplies
Procedure: Open procedure
CPV classification: 33111000: X-ray equipment
Submission deadline: 2023-09-05
Award criteria: The most economic tender

Technical requirements: A Nagykátai Szakorvosi Rendelőintézet felújítását, bővítését és fejlesztését célzó projekt részeként „Röntgen készülék beszerzése a szakrendelő részére”
Nagykáta Város Önkormányzata támogatást nyert a Nagykátai Szakorvosi Rendelőintézet felújítása és korszerűsítése érdekében az 1970/2017. (XII. 19.) Korm. határozat alapján az Egészséges Budapest Program keretében. A projekt az elavult orvostechnológiai és informatikai eszközpark cseréjére, a képalkotó diagnosztika modernizálására ad lehetőséget.
A Nagykátai Szakorvosi Rendelőintézet felújítását, bővítését és fejlesztését célzó projekt részeként 1 db padlóvezetéses, digitális felvételi röntgen (álló és asztallapos felvételekhez, leletező munkaállomással) szállítása, teljes körű installációja
Integrált funkcionalitású kezelőpult (röntgenkészülék paraméterei, a páciens és vizsgálati adatok, valamint az elkészült képek egyazon érintőképernyős felületen jelennek meg)
A berendezésnek illeszkednie kell a szakrendelőben működő PACS rendszerhez (munkalista fogadás, képek szolgáltatása). Meglévő rendszer: IMPAX 6.6.1 1508.
- A berendezésekhez szükséges elektromos kapcsolószekrény szállítása, szerelése a nyertes ajánlattevő feladata. Az elektromos betápot az ajánlatkérő az elektromos szekrényig biztosítja.
- Helyiség sugárvédelmi engedélyének beszerzése, továbbá a helyiség átalakítása az esetlegesen szükséges sugárvédelmi előírásoknak a megfelelősége érdekében az ajánlattevő feladata.
- Az Országos Atomenergia Hivatal berendezésekre vonatkozó mérési jegyzőkönyvének beszerzése a nyertes ajánlattevő feladata
- A nyertes ajánlatevőnek rendelkeznie kell szerviz háttérrel (adott esetben alvállalkozó által). Szerviz megnevezése szükséges legkésőbb a szerződéskötéskor.
- Min. 2 munkaállomáshoz szükséges licensz biztosítása 5 éves időtartamú szoftverfrissítési kötelezettséggel.
Nyertes Ajánlattevő feladata, hogy a meglévő rögzítési pontokra igazodó, egyedi rögzítési megoldást szállítson és telepítsen a teljesítés során. A korábbi röngten készülék eredeti rögzítési pontjait Ajánlatkérő a korábbi - már befejezett felújítás - során meghagyta, azokat kívánja használni az új eszköz telepítése során. A meglévő rögzítési pontok összesen nyolc (8) darab, 10mm átmérőjű, függőleges menetes szárat jelentenek, amely menetes szárak a födém felső részén lapos konzolban végződnek, így azok rögzítése stabil és megfelelő lehetőséget biztosít a röntgen eszköz rögzítésére.
A pontos elhelyezkedés felmérésére, illetve méretvételezésre Ajánlatkérő lehetőséget biztosít az eljárás során helyszíni bejárás keretében.
A teljes körű installáció magában foglalja a fenti eszköz beszerelését és rendeltetésszerű használatra alkalmas módon történő üzembe helyezését, az üzembe állítást követően a berendezés használatának betanítását a felhasználó személyzet számára (maximum 40 órában 3 fő részére). A teljesítés továbbá magában foglalja az érvényes forgalomba hozatali engedély; mérési jegyzőkönyv és szakhatósági engedélyek átadását, az üzembe helyezési/próbaüzemi jegyzőkönyv felvételét, a kezelőszemélyzet betanítását rögzítő jegyzőkönyv felvételét, valamint a felhasználói kézikönyvek, használati utasítások magyar nyelven, nyomtatott formában, és/vagy elektronikus adathordozón történő átadását.
Az ajánlati ár tartalmazzon minden, teljes körű teljesítéshez szükséges járulékos költséget: műszaki csatlakozások kiépítését, berendezések helyszínre szállítását, szerelési munkálatokat, elektromos és informatikai csatlakoztatást-telepítést, az Informatikai szükségletek teljes költségét, próbaüzemeltetést, az üzemeltető képviselőinek betanítását, magyar nyelvű használati utasításokat és az esetlegesen szükséges szakhatósági egyeztetéseket. Az ajánlati árnak továbbá tartalmaznia kell: a gépspecifikus építési és szakipari munkák szakszerű kivitelezéséhez telepítési tervdokumentáció elkészítését; minden az üzembe helyezéshez és műszaki csatlakozásokhoz szükséges tartozékot, járulékos munkát, rendeltetésszerű használathoz szükséges tartozékot; induló készletet, azaz a próbaüzemeltetéshez szükséges fogyóanyag mennyiséget.
A 321/2015. (X. 30.) Korm. rendelet 46. § (3) bekezdésében foglaltak alapján a műszaki leírásban meghatározott gyártmányú vagy eredetű dologra, illetve konkrét eljárásra, amely egy adott gazdasági szereplő termékeit vagy az általa nyújtott szolgáltatásokat jellemzi, vagy védjegyre, szabadalomra, tevékenységre, személyre, típusra vagy adott származásra vagy gyártási folyamatra való hivatkozás esetén a hivatkozás mellett a „vagy azzal egyenértékű” kifejezést is érteni kell, azaz Ajánlatkérő bármely, a megjelölt gyártmánnyal, típussal egyenértékű terméket elfogad. Az egyenértékű megoldás megajánlása esetén az egyenértékűség bizonyítása ajánlattevő feladata.

Eligibility requirements: Az eljárásban nem lehet Ajánlattevő, alvállalkozó, és nem vehet részt az alkalmasság igazolásában olyan gazdasági szereplő, aki a Kbt. 62. § (1)-(2) bekezdésében meghatározott kizáró okok hatálya alá tartozik. A Kbt. 74. § (1) bekezdés b) pontja alapján az ajánlatkérőnek ki kell zárnia az eljárásból azt az ajánlattevőt, alvállalkozót vagy az alkalmasság igazolásában részt vevő szervezetet, aki részéről a kizáró ok az eljárás során következett be. A megkövetelt igazolási mód: Előzetes igazolás: Ajánlatevőnek ajánlatában a közbeszerzési eljárásokban a 321/2015. (X. 30.) Korm. rendelet II. Fejezetének megfelelően, az EEKD benyújtásával kell előzetesen igazolnia, hogy nem tartozik a Kbt. 62. § (1)-(2) pontjainak hatálya alá. Ajánlatkérő az EEKD-t a Közbeszerzési dokumentumok részeként, elektronikus űrlap formájában rendelkezésre bocsátja. Az alkalmasság igazolásában részt vevő alvállalkozó vagy más szervezet vonatkozásában: A 321/2015. (X. 30.) Korm. rendelet 15. § (1) bekezdése szerint kell igazolni a kizáró okok fenn nem állását, vagyis csak az EEKD-t köteles benyújtani a Kbt. 62. §-ában foglalt kizáró okok hiányának igazolása érdekében. Azon alvállalkozók tekintetében, amelyek nem vesznek részt az alkalmasság igazolásában: A 321/2015. (X. 30.) Korm. rendelet 15. § (2) bekezdése szerint kell igazolni a kizáró okok fenn nem állását, vagyis az ajánlat részeként Kbt. 67. § (4) bekezdése szerinti nyilatkozatot kell benyújtani, miszerint ajánlattevőnek nyilatkoznia kell, hogy nem vesz igénybe a szerződés teljesítéséhez a Kbt. 62. § szerinti kizáró okok hatálya alá eső alvállalkozót. A kizáró okokra vonatkozó igazolások benyújtására felhívott gazdasági szereplő utólagos igazolása: A kizáró okokra vonatkozó további igazolásokat ajánlattevő az ajánlatkérő felhívására köteles benyújtani, a Kbt. 69. § (4)-(6) bekezdésében foglaltak szerint: - a Magyarországon letelepedett ajánlattevőnek valamint adott esetben az alkalmasság igazolásában részt vevő gazdasági szereplő(k) vonatkozásában a 321/2015. (X.30.) Kormányrendelet 4. § és 8. §-ai (kivéve ib) pont) szerint kell igazolni a Kbt. 62. § (1) és (2) bekezdésben foglalt kizáró okok fenn nem állását. - a nem Magyarországon letelepedett esetében az Ajánlatkérő a 321/2015. (X.30.) Korm. rendelet 4. és 10. §-a (kivéve gb) pont) szerinti igazolásokat és írásbeli nyilatkozatokat fogadja el. A Kbt. 62 § (1) bekezdés k) pont kb) alpontja tekintetében az AT-nek a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § 38. pont a)-b) vagy d) alpontja szerinti valamennyi tényleges tulajdonosa személyazonosító adatainak, adóazonosító adatainak, külső nyilvántartás szerinti személy-, illetve adóazonosító adatainak, valamint érdekeltségének a pénzmosásról szóló törvény 3. § 38. pont a)-b) vagy d) alpontja szerinti jellege és mértéke bemutatását tartalmazó nyilatkozatot szükséges benyújtania; ha a gazdasági szereplőnek nincs a pénzmosásról szóló törvény 3. § 38. pont a)-b) vagy d) alpontja szerinti tényleges tulajdonosa, úgy erre vonatkozó nyilatkozatot szükséges csatolni. A Kbt. 62. § (1) bekezdés a), b), e), h), j), l), n) pontjában meghatározott időtartamot mindig a kizáró ok fenn nem állásának ellenőrzése időpontjától kell számítani. A kizáró okokra és az alkalmassági követelményekre vonatkozóan a közbeszerzés megkezdését megelőzően kiállított igazolások is benyújthatóak (felhasználhatóak) mindaddig, ameddig az igazolásokban foglalt tény, illetve adat tartalma valós. Az ajánlatkérő - ellenkező bizonyításig - az adat valóságtartalmát az ajánlattevő erre vonatkozó külön nyilatkozata nélkül vélelmezi. AK felhívja a figyelmet a Kbt. 64. §-ban foglaltakra (öntisztázás). Változásbejegyzésre nemleges tartalom esetén is nyilatkozni szükséges. Folyamatban lévő változásbejegyzési eljárás esetében ajánlattevő köteles csatolni a cégbírósághoz benyújtott változásbejegyzési kérelmet (mellékletek nélkül) és az annak érkezéséről a cégbíróság által megküldött igazolást. Felhívjuk továbbá ajánlattevők figyelmét a 321/2015. Korm. rendelet 1-8. §, 10.§ és 12-16. §-okban foglaltakra és a Kbt. 69. § (11a) bekezdésében foglaltakra.